Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
-
Boonse balacitikilwa cintu comwe (1-3)
-
Amukkomane mubuumi nokuba kuti kuli lufwu (4-12)
-
Bantu bafwide kunyina ncobazyi (5)
-
Kunyina muntu ncanga wacita mu Cuumbwe (10)
-
“Ziindi zyamapenzi akucitikilwa zintu zitalangilwi” (11)
-
Basongo talili lyoonse nobalumbwa (13-18)
9 Aboobo eezyi zyoonse ndakaziyeeya mumoyo akubona kuti baluleme abasongo antoomwe amilimo yabo, bali mumaanza aa Leza mwini-mwini.+ Bantu tabazyi zyaluyando alimwi alusulo ilwakaliko balo kabatanabako.
2 Boonse balacitikilwa cintu comwe buyo,+ mululami amuntu mubi,+ imubotu, muntu uusalala alimwi amuntu uusofweede, aabo batuula zipaizyo alimwi abaabo batatuuli. Imuntu mubotu uleelene asizibi; muntu uukonka cikonke uleelene ayooyo uuyoowa kukonka.
3 Nceeci cintu cuusisya icicitika ansi aano: Akaambo kakuti boonse balacitikilwa cintu comwe buyo,+ myoyo yabantu ayalo izwide bubi; alimwi kuli bufwubafwuba mumyoyo yabo ciindi nobapona, kumane balafwa!
4 Kufwumbwa muntu uubalilwa akati kabaumi ulijisi bulangizi, nkaambo mubwa uucipona mubotu kwiinda syuumbwa uufwide.+
5 Nkaambo baumi balizyi kuti bayoofwa,+ pele bafwide tabazyi cintu nociba comwe,+ alimwi tabacijisi bulumbu, nkaambo tabaciyeeyegwi limbi pe.+
6 Kunze lyaboobo, luyando lwabo, lusulo lwabo amunyono wabo zyaloba kale, alimwi tabacijisi limbi lubazu muzintu zili zyoonse zicitika ansi aano.+
7 Koya, ukalye cakulya cako kokkomene akunywa waini wako amoyo uukondedwe,+ nkaambo Leza mwini-mwini waikkomanina kale milimo yako.+
8 Zisani zyako kazituba ciindi coonse, alimwi utalubi kunana mafwuta kumutwe wako.+
9 Kokkomana mubuumi amukaintu ngoyandisya+ mazuba oonse aabuumi bwako bwabuyo mbwaakupa Leza ansi aano, inzya mazuba oonse aabuumi bwako bwabuyo, nkaambo eeco ncecaabilo cako mubuumi alimwi amumilimo yako miyumu njobeleka canguzu ansi aano.+
10 Kufwumbwa mulimo maanza aako ngaajana, koubeleka anguzu zyako zyoonse, nkaambo kunyina mulimo naa kuyeeya noluba luzyibo naa busongo mu Cuumbwe,+ oomo moya.
11 Alimwi kuli cintu acimbi ncindabona ansi aano, ndabona kuti talili lyoonse basilubilo nobazunda mukusiyana, basinguzu talili lyoonse nobazunda munkondo,+ basongo talili lyoonse nobajana cakulya,+ bacenjede talili lyoonse nobajana lubono, abalo aabo bajisi luzyibo talili lyoonse nobazwidilila,+ nkaambo boonse buyo balasikilwa ziindi zyamapenzi akucitikilwa zintu zitalangilwi.
12 Nkaambo muntu tacizyi pe ciindi cakwe.+ Mbubonya mbuli nswi mbozicegwa mulunsabwe luzambaila, alimwi abayuni mbobacegwa mukakole, abalo bana babantu balacegwa aciindi camapenzi, naabasikila cakutayeeyelwa.
13 Acimwi ncindakabona kujatikizya busongo ansi aano alimwi icakandigambya kapati ncakuti:
14 Kwakali munzi musyoonto iwakajisi baalumi basyoonto; mpoonya mulinguwo kwakaboola mwami singuzu kuzikuulwana, wakauzinguluka akuyaka mayake mapati aakuusinkilizya.
15 Mumunzi ooyo kwakajanika muntu umwi mucete pele musongo iwakafwutula munzi ooyo kwiinda mubusongo bwakwe. Nokuba boobo kunyina muntu wakamuyeeya muntu ooyo mucete.+
16 Aboobo mumoyo wangu ndakati: ‘Busongo mbubotu kwiinda nguzu;+ nokuba boobo busongo bwamucete bulasampaulwa, alimwi majwi aakwe taaswiililwi pe.’+
17 Cilainda kubota kuswiilila majwi aabasongo aambwa cakukkazika moyo kwiinda kumvwa kupozomoka kwamuntu uulela akati kabantu bafwubafwuba.
18 Busongo mbubotu kwiinda zilwanyo zyankondo, pele sizibi omwe buyo ulakonzya kunyonyoona zintu zibotu zinji.+
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
Mukambausi 9
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn unk bem_Latn unk bem_Latn unk bem_Latn unk tum_Latn unk bem_Latn unk bem_Latn bem_Latn bem_Latn bem_Latn bem_Latn bem_Latn bem_Latn nya_Latn bem_Latn bem_Latn cjk_Latn bem_Latn bem_Latn tum_Latn cjk_Latn bem_Latn bem_Latn cjk_Latn bem_Latn bem_Latn bem_Latn swh_Latn lua_Latn sna_Latn lua_Latn eng_Latn